kardosdrur/scandi-wiki huggingface dataset:
Winston Reid

Winston Wiremu Reid (født den 3. juli 1988 i Takapuna, New Zealand) er en dansk-newzealandsk fodboldspiller, der senest spillede for den engelske klub West Ham United.

Han valgte i forbindelse med VM 2010 i Sydafrika at fravælge det danske landshold, og valgte at optræde for New Zealand i stedet for.

Karriere

Klubkarriere 
Winston Reid underskrev som 17-årig en ungdomskontrakt med SUB Sønderborg, inden han fortsatte med at spille ungdomsfodbold for Superligaklubben FC Midtjylland.  Han var en af de første spillere, der dimitterede fra FC Midtjyllands fodboldakademi. Han kom gennem akademiet sammen med blandt andre holdkammeraterne Jesper Weinkouff, Christian Sivebæk og Simon Kjær. Mens Winston Reid kom gennem foldboldakademiet, hjalp han klubbens U19-hold med at vinde deres første U19-danske mesterskab i 2005. Samme år fik han sin debut i SAS-ligaen – på det tidspunkt var Reid kun 17 år. Han repræsenterede FC Midtjylland i alt 99 gange og står noteret for 4 mål for klubben. I 2010 skiftede han til West Ham United i Premier League.

Landsholdskarriere 
Winston Reid, der har newzealandske forældre, flyttede med sin mor til Danmark som tiårig og fik i december 2006 dansk statsborgerskab. Han debuterede på det danske U19-landshold i februar 2007, men efter at have repræsenteret Danmark i 15 ungdomslandskampe bestemte Reid sig i marts 2010 for at repræsentere sit fødeland, New Zealand. Han kom efterfølgende med holdet til VM-slutrunden i 2010 i Sydafrika. Her spillede han hele kampen i holdets første optræden 15. juni 2010 og fik kraftig indflydelse på, at New Zealand opnåede sit første point nogensinde i en VM-slutrunde, idet han i kampens overtid scorede til 1-1 for New Zealand mod Slovakiet.

Reid blev udtaget for New Zealand, der havde kvalificeret sig til OL 2020 (afholdt i 2021) i Tokyo, og han spillede hele kampen mod , som New Zealand vandt 1-0. I anden kamp, mod , blev han skadet kort inde i kampen og blev skiftet ud, hvorpå han ikke fik spilletid i sidste puljekamp mod . New Zealand blev nummer to i puljen og var dermed i kvartfinalen. Her mødte holdet , og Reid var igen med fra start, men blev skiftet ud i begyndelsen af anden halvleg. New Zealand tabte efter straffesparkskonkurrence og var ude af turneringen.

Referencer

Eksterne henvisninger 
 

Fodboldspillere fra New Zealand
Fodboldspillere fra FC Midtjylland
Fodboldspillere fra West Ham United F.C.
Deltagere for New Zealand ved sommer-OL 2020
Deltagere ved verdensmesterskabet i fodbold 2010
Martin Jungbloot

Martin Jungbloot (født 10. december 1983) er en dansk tidligere professionel fodboldspiller. Han har spillet på Ikast FS' Danmarksseriehold, og på den baggrund har han haft en række kampe hos FC Midtjylland på 2. divisionsholdet og på SAS-ligaholdet. I december 2006 skrev Jungbloot kontrakt med FC Midtjylland frem til 2008.

Jungbloot har kælenavnet "elgen" blandt andet pga. hans såkaldte elg-dans, når han scorer.

Referencer

Eksterne henvisninger 
 

Fodboldspillere fra Danmark
Fodboldspillere fra FC Midtjylland
Christian Sivebæk

Christian Sivebæk (født 19. februar 1988) er en tidligere professionel dansk fodboldspiller, der sidst spillede for Ungmennafélagið Fjölnir på Island. Han har tidligere spillet for Viborg FF og Vejle Boldklub. Han er søn af tidligere landsholdspiller John Sivebæk.

I oktober 2020 meddelte han, at han  indstiller karrieren, efter nogle måneder hos Fjölnir, coronareglerne gjorde at han ikke  kunne se familien i Danmark, samt en vedvarende knæskade blev ved med at skabe problemer.

Karriere 
Christian Sivebæk har sin fodboldopvækst i Vejle Boldklubs fodboldskole. 

Han startede på FC Midtjyllands fodboldakademi i 2004. Han fik sin første kontrakt med FC Midtjylland i 2005. Den unge midtbanespiller var med til at erobre DM-Guld for ynglinge ligaholdet i november 2006. Han fik sin debut i Superligaen den 6. august 2006, da han erstattede Claus Madsen i en 2-5-sejr ude over hans tidligere klub Vejle. I juli 2007 blev han udlejet et halvt år Skive IK for at opnå mere erfaring, men han trænede samtidig tre gange om ugen i FC Midyjylland. Lejeaftalen blev henunder vinteren forlænget med et halvt år, således den fulde lejeaftale var hele 2007-08-sæsonen. I denne halvsæson fik han ydermere følgeskab af Jesper Juelsgård, der også blev udlejet fra FC Midtjylland. Han vendte herefter tilbage til FC Midtjylland, hvor han scorede sit første mål den 23. marts 2007 i et 3-2-nederlag til AaB.

I januar 2012 offentliggjorde den amerikanske MLS-klub Seattle Sounders FC, at de havde skrevet kontrakt med Sivebæk. Han var i klubben i et halv år og nåede tre kampe. I juni 2012 meddelte Vejle Boldklub at man havde skrevet en tre-årig kontrakt med Christian Sivebæk.

Den 10. februar 2015 blev det offentliggjort, at Christian Sivebæk i sommeren 2015 skiftede til Viborg FF på en toethalvtårig kontrakt. Han blev i januar 2016 udlejet til sin gamle klub Vejle Boldklub på en aftale gældende for resten af sæsonen. Han vendte i sommeren 2016 tilbage til Viborg FF, idet han ikke valgte at benytte en af de chancer, der var for at finde en ny klub. Grundet skader blev han i efterårssæsonen en del af startopstillingen, hvor han spillede 12 kampe (7 fra start) i efteråret 2016, og alle starter var fra oktober og frem.

Han skrev i september 2017 under på en kontraktforlængelse med Viborg FF, således parterne havde papir på hinanden frem til sommeren 2020. I samme ombæring valgte Sivebæk og hans kone samt deres to børn at flytte fra Aarhus til Viborg.

Den 30. juni 2020 offentligjorde Viborg FF at parterne ikke forlængede kontrakten der stod til at udløbe samme dag. Sivebæk meddelte at han ønskede et udlandseventyr mens klubben udtalte at de allerede var godt dækket ind med spillere på hans position.

Referencer

Eksterne henvisninger 
Spillerstatistik  
 

Personer fra Vejle
Fodboldspillere fra Danmark
Fodboldspillere fra Vejle Boldklub
Fodboldspillere fra FC Midtjylland
Fodboldspillere fra Skive IK
Fodboldspillere fra Seattle Sounders
Fodboldspillere fra Vejle Boldklub Kolding
Fodboldspillere fra Viborg FF
Akeem Agbetu

Akeem Agbetu (født 10. marts 1988) er en nigeriansk fodboldspiller, der spiller for Kolding i 1. division. Agbetu har tidligere spillet for FC Ebedei i Nigeria.

Akeem Agbetu er fodboldmæssigt opdraget på FC Midtjyllands fodboldakademi. Den nigerianske angriber har repræsenteret FC Midtjylland i 2. division.

Fodboldspillere fra Nigeria
Fodboldspillere fra F.C. Ebedei
Multichoice

Multichoice er en pan-sydafrikansk udbyder af betalings-tv.

Multichoice kom til Danmark sidst i 1980'erne under navnet Multichoice DTH Nordic og udbød i den forbindelse blandt andet Danmarks første filmkanal, FilmNet til kunderne.

Multichoice DTH Nordic blev i 1998 købt af franske Canal Plus, som ejes af Vivendi Universal. Selskabet opererer nu under navnet Canal Digital. FilmNet skiftede i den forbindelse navn til Canal+ Norden

I 2003, blev Canal Digital solgt til Telenor og Canal Plus til SBS Broadcasting.

Multichoice og FilmNet opererer stadig i blandt andet Grækenland og Afrika.

Virksomheder fra Sydafrika
Olympique Lyon

Olympique Lyon (også Olympique lyonnais eller Lyon) () er en fransk fodboldklub fra Lyon i Rhône-Alpes-regionen. Klubben er en af de historisk største i fransk fodbold, og har i det seneste årti været landets ubetinget stærkeste med 7 ligatitler i træk fra 2002 til 2008. Olympique Lyon optræder i , og spiller sine hjemmekampe på Stade Gerland.

Historie 

Olympique Lyon blev stiftet i 1950, og har sidenhen vist sig som en af de stærkeste klubber i fransk fodbold. Den absolutte storhedstid har været 2000'erne, hvor klubben har sikret sig 7 mesterskaber i træk, mellem 2002 til 2008. Desuden har man vundet den franske pokalturnering Coupe de France 5 gange.

Titler 
 Ligue 1 (7): 2002, 2003, 2004, 2005, 2006, 2007, 2008

 Ligue 2 (3): 1951, 1954, 1989

 Coupe de France (5): 1964, 1967, 1973, 2008, 2012

 Coupe de la Ligue (1): 2001

 Trophée des Champions (8): 1973, 2002, 2003, 2004, 2005, 2006, 2007, 2012

Nuværende spillertrup 
Opdateret d. 12. maj 2022

Kendte spillere 
  Fleury Di Nallo
  Éric Abidal 
  Florent Malouda
  Ludovic Giuly
  Sylvain Wiltord
  Alexandre Lacazette
  Gregory Coupet
  Mathieu Valbuena
  Nabil Fekir
  Hatem Ben Arfa
  Jérémy Toulalan
  Christophe Jallet
  Hugo Lloris
  Sidney Govou
  Karim Benzema
  Yoann Gourcuff
  Samuel Umtiti 
  Dejan Lovren 
  Michael Essien 
  Fabio Grosso
  Frédéric Kanouté
  John Carew
  Memphis Depay
  Miralem Pjanić
  Kim Källström
  Tiago
  Lisandro López
  Juninho
  Sonny Anderson
  Fred

Se også 
Olympique Lyonnais Féminin

Eksterne henvisninger 

 Klubbens officielle hjemmeside

 
Etableret i 1950
G-14 klubber
Jesper Weinkouff

Jesper Weinkouff Christensen (født 6. september 1988) er en dansk fodboldspiller, der spiller i Hobro IK i den danske 1. division.

Weinkouff optrådt på forskellige ungdomslandshold i perioden fra 2004 til 2007. Han debuterede for Det danske U19-landshold i maj 2006 i en EM-kvalifikationskamp.

Karriere 
Jesper Weinkouff stammer fra Hjørring, hvor han spillede i klubben Bagterp IF som ungdomsspiller, men har fået en del af sin fodboldopdragelse på FC Midtjyllands fodboldakademi. Da han spillede i Bagterp IF var han normalt markspiller, men da Bagterp i en kamp manglede deres målmand kom han til at stå i kassen og han imponerede nok til at blive fast førsteholdmålmand for klubben.

FC Midtjylland 
I december 2006 underskrev den 18 årige målmand en kontrakt med FC Midtjylland frem til 2011. Han blev dog aldrig en del af FC Midtjyllands førstehold og fik ikke debuteret i Superligaen. FC Midtjylland valgte derfor at ophæve Weinkouffs kontrakt i november 2008. Weinkouff var desuden udlejet til naboklubben Holstebro BK i en periode i 2008.

Tjørring IF 
Efter bruddet med FC Midtjylland forsøgte Weinkouff sig med en række prøvetræninger i Hobro IK og AC Horsens uden at det dog kastede kontrakter af sig. Han spillede derfor foråret 2009 som amatør i Tjørring IF

FC Hjørring 
I sommeren 2009 skrev Weinkouff kontrakt med FC Hjørring. Efter blot et år i klubben fik han forlænget sin kontrakt med yderligere 2 år frem til 2012 Sidenhen skrev FC Hjørring kontrakt med Karim Zaza, hvorefter det blev småt med spilletid for Weinkouff. Med træner Boye Habekosts valg af Zaza som førstemålmand begyndte Weinkouff igen at se sig om efter en ny klub, hvilket blandt andet førte ham på en prøvetræning i FC Nordsjælland. Det blev dog ikke til en kontrakt med nordsjællænderne, og da hans kontrakt med FC Hjørring udløb i sommeren 2012 forlod han klubben.

Hobro IK 
I sommeren 2012 skrev Weinkouff kontrakt med 1. divisionsklubben Hobro IK. Inden da havde han været forbi en prøvetræning i AB, hvor han blandt andet spillede en træningskamp for klubben.

Referencer

Eksterne henvisninger 
 
 Weinkouff på nordjyske.dk
 Jesper Weinkouff
 Jesper Weinkouff og Calum Butcher stopper i FC Hjørring (fchjoerring.dk) 

Fodboldspillere fra Danmark
Fodboldspillere fra Bagterp IF
Fodboldspillere fra FC Hjørring
Fodboldspillere fra FC Midtjylland
Fodboldspillere fra Tjørring IF
Fodboldspillere fra Hobro IK
Personer fra Hjørring
Anne Skare Nielsen

Anne Skare Nielsen (født 1971 i Vejle) er en dansk fremtidsforsker, forfatter, foredragsholder og partner i Universal Futurist. Fra 2003-2019 var hun partner i Future Navigator.

Anne Skare Nielsen er uddannet biolog og cand.scient.pol. Hun har siddet i Kaospiloternes pædagogiske råd, Unicef Danmarks præsidium, advisory board for Dansk Rugby Union, TEDx Øresund og Folk & Forsvar. Endvidere har hun været bestyrelsesmedlem i The Organic Company og Spinderihallerne. Hun har tidligere været medlem af Etisk Råd og Videnskabsministeriets IKT-forum.

I 2007 var Anne Skare Nielsen sammen med Preben Mejer og Martin Thorborg dommmer i TV 2-programmet "Danmarks bedste ide". I nogle år har hun medvirket i DR's radioprogram Filosoffen, forfatteren og fremtidskvinden. Hun har ligeledes indgået i vurderingspanelet for Kloge m2, der er et sponsorat under Realkredit Danmark. Hun har skrevet artikler om fremtiden og bidraget til en bøger og essays, hvor hun bl.a. beskriver fremtidsforskningens metoder og anvendelsesmuligheder, samt analyserer menneskers livsperspektiver og værdier.

Anne Skare Nielsen er bosat i Dragør med mand og fire sønner.

Kildeangivelser

Eksterne henvisninger 
 Anne Skare Nielsens hjemmeside 

Erhvervsfolk fra Danmark
Politologer fra Danmark
Personer fra Vejle
Svingplade

En svingplade er en mekanisk indretning der anvendes i maskinindustrien til at omsætte en roterende akselbevægelse til en linear frem- og tilbage-bevægelse. En svingplade kan også anvendes til at omsætte en frem- og tilbage-bevægelse til en roterende akselbevægelse og kan dermed erstatte en krumtapaksel i motordesign.

Se også
Styreplade

Flerledsmekanismer
Motordele
Klassisk mekanik
Roterende maskiner
Preben Mejer

Preben Mejer (født 10. august 1952 i Aarhus) er oprindelig uddannet boghandler og nu direktør for videnscentret Radr.

Preben Mejer startede i 1983 Danmarks første IBM-forhandler, DanaData, som i 1994 solgtes til TDC. Samme år var han med til at starte TDC Internet hvor han også var direktør i en periode. Fra 1994 udviklingsdirektør i TDC, hverefter han i 2001 forlod TDC og oprettede Innovation Lab.

I 2012 stiftede Preben Mejer Radr, der opsøger og tester teknologiske platforme. Denne viden formidles til private og offentlige virksomheder.

I starten af 2007 var han, sammen med Anne Skare Nielsen og Martin Thorborg, dommer i TV 2 programmet "Danmarks bedste ide".

Ekstern kilde/henvisning 
 Radr.dk
 Profil  på Computerworld.dk

Iværksættere fra Danmark
Personer i Kraks Blå Bog
FA Cup

Football Association Challenge Cup, i daglig tale FA Cup, er en pokalturnering i fodbold for mandlige klubhold fra England og Wales arrangeret af og navngivet efter det engelske fodboldforbund, The Football Association. Den blev første gang spillet i sæsonen 1871-72 og er den ældste fortsat aktive fodboldturnering i verden. Arsenal FC har rekorden for flest sejre i turnering, idet klubben har hjemført FA Cup-trofæet 14 gange. Turneringens nuværende navn er The Emirates FA Cup på grund af et sponsorat.

Turneringen er åben for alle hold, der deltager i Premier League, Football League og i niveau 1-5 af FA's National League System, samt for udvalgte hold i niveau 6. Det betyder, at klubber på mange forskellige niveauer deltager, og turneringen er blevet kendt for muligheden for at mindre klubber bliver "pokaldræbere" ved at besejre klubber fra højereliggende ligaer og (teoretisk set) vinde turneringen.

Manchester City F.C. er de regerende mestre eftersom de vandt finalen i 2022-23 mod Manchester United F.C..

Vindere 

I perioden 1871-2012 er FA Cup blevet vundet af 44 forskellige klubber, mens yderligere tretten klubber har været i finalen uden at vinde.

Finaler 

Alle finalister er fra England, bortset fra dem, som eksplicit er markeret med skotsk eller walisisk flag. Finalister uden for den bedste række i engelsk fodbold er markeret med kursiv skrift (gælder kun finaler efter oprettelsen af The Football League).

Noter 

 
Etableret i 1871
Carl Sandburg

Carl August Sandburg (født 6. januar 1878, død 22. juli 1967) var en amerikansk digter, historiker, romanskriver og folklorist. Han blev født i Galesburg, Illinois af svenske forældre og døde i sit hjem, kaldet Connemara, i Flat Rock, North Carolina. 

I sin karriere vandt Sandburg to Pulitzerpriser, en for sin biografi om Abraham Lincoln (Abraham Lincoln: The War Years) og en for sin digtsamling The Complete Poems of Carl Sandburg.

Eksterne henvisninger 

 Carl Sandburg på Poets.org 
 

Folklorister
Historikere fra USA
Biografiforfattere fra USA
Romanforfattere fra USA
Digtere fra USA
Modtagere af Presidential Medal of Freedom
Ahmed Qurei

Ahmed Ali Mohammed Qurei (eller Qureia; احمد علي محمد قريع, født 26. marts 1937, død 22. februar 2023) var premierminister i Palæstina i perioden oktober 2003 til hans afgang 19. februar 2006 efter valgnederlaget til Hamas. Han blev efterfulgt af Hamas´ Ismail Haniya.

Referencer 

Politikere fra Fatah
Sunndal

Sunndal er en kommune i Nordmøre i Møre og Romsdal fylke i Norge. Den grænser i nord til Tingvoll og Surnadal, i øst til Oppdal, i syd til Lesja og i vest til Nesset.

Med et areal på 1.700 km² er dette den største kommunen i Møre og Romsdal. Kommunecenteret ligger på Sunndalsøra. Vigtige næringsveje er landbrug, industri og handel, hvor Hydro Aluminium Sunndal er den største arbejdsgiver.
Syd og vest i kommunen ligger Dovrefjell-Sunndalsfjella nationalpark.
Sunndal er mest kendt for sin fine natur og de høje fjelde. Sunndal er også kendt for sin lakseelv, Driva.

Eksterne henvisninger 
 Kultur i Sunndal på kort fra Kulturnett.no
 Fotoarkiv med billeder fra Sunndal fra Fylkesfoto.no

Kommuner i Møre og Romsdal
Kerry King

Kerry Ray King (født 3. juni 1964 i Los Angeles) er amerikansk guitarist og er mest kendt for at være et stiftende medlem af thrash metal bandet Slayer. Han var også medlem af bandet Megadeth i et enkelt år (1984).

Slayer 
I 1981 prøvede King at finde et band, hvor han kunne blive guitarist i. Efter en periode fandt han sammen med Jeff Hanneman, og de begyndte at spille sange af Iron Maiden. King spurgte, hvorfor de ikke startede deres eget band, hvorefter Hanneman svarede: ... Fuck yeah!
Som de fleste metalmusikere havde King langt hår, men klippede det af og barberede sig helt skaldet, da han opdagede, at han var begyndt at tabe håret.

Sangtekster 
Kings sangtekster er mest baseret på satanistiske objekter, som han tilskriver til sin interesse for gyserfilm. Han har udtalt, at han hverken tror på gud eller satan, men det er mere interessant at skrive om satanistiske objekter, da satan er sjovere at synge om end gud. King bryder sig i det hele taget ikke om organiseret religion og beskriver det som en "krykke" til folk, der er "for svage til at kommen gennem livet på egen hånd"
King tilføjer derefter: "Jeg er den type, der siger, at hvis jeg ikke kan se det, så går den ikke. Og ingen kan vise mig gud."

Noter

Eksterne henvisninger 

Guitarister fra USA
Personer fra Los Angeles
Paul-Émile Victor

Paul-Émile Victor (født 28. juni 1907, død 7. marts 1995) var en fransk etnolog, polarforsker og opdagelsesrejsende. Han blev født i Geneve i Schweiz og fuldendte sin uddannelse fra École centrale de Lyon i 1928.

I perioden 1948-1953 foretog Paul-Émile Victor en række polarekspeditioner ind til indlandsisen med det formål at foretage observationer, der skulle klarlægge om og i hvilken grad, indlandsisen bevægede sig. Man placerede radiosonder i isen og kunne så på den måde aflæse eventuelle bevægelser. Endvidere skulle ekspeditionen skaffe sig profiler af indlandsisens overflade, måle temperaturer, densitet og lagdeling i de dybere lag af isen. Ekspeditionen havde derudover en række andre glaciologiske og geologiske formål.

For at fragte ekspeditionens udstyr ind til indlandsisen, havde Paul-Émile Victor anskaffet 7 bæltedrevne køretøjer fra den amerikanske hærs overskudslagre (Weasel M29C). Sporene fra disse køretøjer kan stadig ses og følges hele vejen ind til det sted, hvor ekspeditionen måtte konstruere et hejsesystem til at fragte køretøjer og udstyr op ad en fjeldside og ind på isen. Ved isranden ses stadig rester af de slæder som skulle trækkes efter bæltekøretøjerne, samt hejsesystemet og andet der viser at her har været mennesker.

I alt medbragte ekspeditionen 90 tons udstyr. Der var 40 mand beskæftiget med at læsse det norske fragtskib Force, og hele aflæsningen forløb succesfuldt, dog med en enkelt undtagelse. En bølge fra den nærliggende Eqip Sermia Gletcher, fik en pram til at kæntre og i den forbindelse gik en af ekspeditionens 7 Weasels tabt.

Hytten ved Eqi blev brugt som hovedkvarter. Den østlige ende blev brugt til overnatning, mens det midterste rum fungerede som køkken. Det sidste værelse var opholdsrum og man kan stadig se nogle af ekspeditionens efterladenskaber på hylderne i rummet.

Eksterne henvisninger 

 World of Greenland med ture til hytten ved Eqi

Opdagelsesrejsende fra Frankrig
Polarforskere fra Frankrig
Modtagere af Vegamedaljen
Storkors af Æreslegionen
Franskmænd i 1900-tallet
Personer fra Genève
Joachim Peiper

Joachim "Jochen" Peiper (30. januar 1915 i Berlin i Tyskland – 14. juli 1976 i Traves, Haute-Saône i Frankrig) var en tysk SS-fører i Waffen-SS under 2. verdenskrig og personlig adjudant for Reichsführer-SS Heinrich Himmler fra november 1940 til august 1941. Han deltog i aktiv tjeneste på både Østfronten mod Den Røde Hær og på Vestfronten mod De Allieredes styrker. I 1945 var han angiveligt SS-Standartenführer og Waffen-SS' yngste regimentsoberst (der findes ingen dokumenter, der beviser Peipers påstand). Peiper dømtes efter krigen til døden for krigsforbrydelser begået i Belgien og var anklaget for krigsforbrydelser i Italien. Han omkom i Frankrig i 1976, efter hans hus blev angrebet med molotovcocktails.

Noter 

 Danny S. Parker Hitler's Warrior: The Life and Wars of SS Colonel Jochen Peiper. Da Capo Press (December 9, 2014), 
 Jens Westemeier: Himmlers Krieger. Joachim Peiper und die Waffen-SS in Krieg und Nachkriegszeit (= Krieg in der Geschichte. Bd. 71). Herausgegeben mit Unterstützung des Zentrums für Militärgeschichte und Sozialwissenschaften der Bundeswehr. Schöningh, Paderborn u. a. 2014,  (= überarbeitete Fassung der Dissertation an der Universität Potsdam 2009).

Eksterne henvisninger 

Personer fra Berlin
SS-officerer